ORDE do 28 de xuño de 2006 pola que se clasifica de interese deportivo a Fundación Nino Mirón Pontevedra Club de Fútbol.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/07/2006

Visto o expediente de clasificación da Fundación Nino Mirón Pontevedra Club de Fútbol, con domicilio en Pontevedra.
Supostos de feito.
1. Saturnino Mirón Gutiérrez, na súa condición de presidente do padroado da fundación, formulou solicitude de clasificación para efectos da súa inscrición no Rexistro de Fundacións de Interese Galego.
2. A fundación foi constituída en escritura pública outorgada en Pontevedra, o día dez de marzo de dous mil seis, ante o notario Eduardo Méndez Apenela co número de protocolo mil trescentos trece, por Saturnino Mirón Gutiérrez, Manuel Brañas Vázquez, Jorge Andrés Pedrosa Silva, Elías Espiñeira Carnoto, que actúan no seu propio nome e dereito, e polo Concello de Barro representado para este acto polo seu alcalde José A. Landín Eirín.
3. Segundo consta no artigo seis dos estatutos, a fundación ten por obxecto promocionar, desenvolver e impulsar o deporte, con especial atención á participación de nenos en idades de formación, universitarios e minusválidos, así como procurar a inserción sociolaboral dos deportistas, unindo a cultura, a educación e a práctica deportiva para o desenvolvemento integral da sociedade e contribuír así á formación dunha xuventude máis san desde o punto de vista persoal e social.
4. O padroado da fundación estará integrado por Saturnino Mirón Gutiérrez, como presidente, Manuel Brañas Vázquez, como vicepresidente, Jorge Andrés Pedrosa Silva, como secretario, e por Elias Espiñeira Carnoto, Beatriz Paula Mirón Escaloni, Begoña Mirón Escaloni e José A. Landín Eirín, como vogais.
5. A comisión integrada polos secretarios xerais de todas as consellerías elévalle ao Conselleiro de Presidencia, Administracións Públicas e Xustiza proposta de clasificación como de interese deportivo da Fundación Nino Mirón Pontevedra Club de Fútbol dado o seu obxecto e finalidade, polo que, véndose cumpridos os requisitos exixidos na Lei 7/1983, do 22 de xuño, e na Lei 11/1991, do 8 de novembro, de reforma da lei anterior, de réxime das fundacións de interese galego, e segundo establece o artigo 32.1º e 2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, procede a súa clasificación como de interese deportivo e a súa adscrición á Consellería de Cultura e Deporte.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2.c) do Decreto 248/92, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle a esta consellería a clasificación da fundación e a adscrición á consellería correspondente, quen exercerá plenamente o protectorado sobre ela.
3. Á vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa proposta realizada pola Comisión de Secretarios Xerais na súa reunión do día vinte e seis de xuño de dous mil seis.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 7/1983, do 22 de xuño, e a Lei 11/1991, do 8 de novembro, de reforma da anterior, de réxime das fundacións de interese galego, así como as demais normas de desenvolvemento e de xeneral aplicación.
Na súa virtude,
DISPOÑO
Clasificar de interese deportivo a Fundación Nino Mirón Pontevedra Club de Fútbol adscribíndoa á Consellería de Cultura e Deporte, que exercerá plenamente o protectorado sobre ela.
Santiago de Compostela, 28 de xuño de 2006.
José Luis Méndez Romeu
Conselleiro de Presidencia, Administracións Públicas e Xustiza